Diari Oficial de la Generalitat Valenciana


Sumari del DOGV 2441, del 02-02-1995 (1995/833715)

ORDRE de 16 de novembre de 1994, de la Conselleria d'Educació i Ciència, per la qual s'acorda la modificació dels concerts educatius subscrits amb determinats centres docents privats.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/16/(2)/dof/vci/html**

### Dades del document

Número de DOGV
:   2441

Data del DOGV
:   02-02-1995

Secció del DOGV
:   DISPOSICIONS GENERALS

Número del document
:   1995/833715


Data del document
:   16-11-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 16 de novembre de 1994, de la Conselleria d'Educació i Ciència, per la qual s'acorda la modificació dels concerts educatius subscrits amb determinats centres docents privats.   
Els expedients s'han iniciat d'ofici per tal de modificar els concerts educatius subscrits amb els centres, per ampliació d'unitats, en resposta a necessitats urgents d'escolarització a les poblacions a què pertanyen.  
Atès que l'Ordre de 14 d'abril de 1993, de la Conselleria de Cultura, Educació i Ciència (DOGV de 25 de juny), va comportar que es resolguessen favorablement, entre d'altres, les sol·licituds de renovació dels concerts educatius subscrits en el seu moment amb cadascun dels centres afectats per aquesta modificació.  
Atès que tots els centres han manifestat formalment el seu acord exprés de posar en funcionament les unitats addicionals concertades, per tal de col·laborar amb la resolució dels problemes urgents d'escolarització plantejats.  
Vists els informes inclosos en els expedients.  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'Octubre, d'Ordenació General del Sistema Educatiu, el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius i l'Ordre de 29 de desembre de 1992 (DOGV de 8 de gener de 1993), per la qual es dicta el procediment a seguir per a sol·licitar l'accés al règim de concerts previst en la Llei Orgànica 8/1985, de 3 de juliol, a la Comunitat Valenciana a la renovació o modificació d'aquest.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Aprovar la modificació dels concerts educatius subscrits en el seu moment entre la Conselleria d'Educació i Ciència i els centres docents privats que s'arrepleguen en l'annex, en els termes i el nombre d'unitats que s'hi especifiquen.  
Segon  
Les modificacions dels concerts educatius que s'aproven mitjançant aquesta ordre es formalitzaran en el document administratiu corresponent, que s'adjuntarà com a annex a aquell en què es formalitzarà el concert educatiu vigent.  
El document de modificació del concert el subscriurà el director territorial corresponent, en el dia i l'hora que aquest assenyale, i el titular del centre docent privat o persona que legalment el represente, dins els 15 dies següents a la publicació d'aquesta ordre.  
Tercer  
Les modificacions dels concerts educatius que s'aproven mitjançant aquesta ordre tindran efectes a partir de l'inici del curs acadèmic 1994/1995, i la resta de clàusules i condicions incloses en el document administratiu de formalització del concert educatiu vigent romandran vigents, d'acord amb l'Ordre de 4 de juny de 1993, de la Conselleria de Cultura, Educació i Ciència, per la qual es fan públics els models de documents administratius en què es formalitzaran els concerts educatius.  
DISPOSICIó ADDICIONAL  
Aquesta modificació dels concerts educatius s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa segons el que preveu l'article 109.c) de la Llei 30/1992, es podrà interposar recurs contenciós administratiu, després de comunicar-ho prèviament al conseller d'Educació i Ciència, tal com ho exigeix l'article 110.3 de la Llei 30/1992. El recurs contenciós administratiu s'interposarà davant del Tribunal Superior de Justícia de la Comunitat Valenciana en el termini de dos mesos comptadors a partir de la publicació de l'ordre en el Diari Oficial de la Generalitat Valenciana.  
València, 16 de novembre de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Centre: Academia Jardín.  
Domicili: C/ Bernat y Descoll, 46.  
Localitat: València.  
Codi: 72312166.  
Nivell que es modifica: FP.1º. Branca: serveis.  
Unitats concertades a partir del curs 94/95 del nivell que es modifica: 5.  
Centre: Escuelas Profesionales de Artesanos.  
Domicili: av. Antic Regne de València, 40.  
Localitat: València.  
Codi: 74138802.  
Nivell que es modifica: FP.1º. Branca: serveis.  
Unitats concertades a partir del curs 94/95 del nivell que es modifica: 7.  
Centre: Ntra. Sra. del Carmen y San Vicente de Paul.  
Domicili: av. de Burjasot, 150.  
Localitat: València.  
Codi: 10135818.  
Nivell que es modifica: FP.1º. Branca: serveis.  
Unitats concertades a partir del curs 94/95 del nivell que es modifica: 5.  
Centre: Pax.  
Domicili: C/ Santa Cristina, s/n.  
Localitat: València.  
Codi: 10113875  
Nivell que es modifica: FP.1º. Branca: serveis.  
Unitats concertades a partir del curs 94/95 del nivell que es modifica: 7.  
Centre: Altaviana.  
Domicili: C/ Almela i Vives, 5.  
Localitat: València.  
Codi: 80242029.  
Nivell que es modifica: FP.1º. Branca: serveis.  
Unitats concertades a partir del curs 94/95 del nivell que es modifica: 5.  
Centre: Madre Sacramento.  
Domicili: av. del País Valencià, 170.  
Localitat: Torrent (València).  
Codi: 49185606.  
Nivell que es modifica: FP.1º. Branca: serveis.  
Unitats concertades a partir del curs 94/95 del nivell que es modifica: 10.  
Centre: La Malvesia.  
Domicili: partida el Cercat, s/n.  
Localitat: Llombai (València).  
Codi: 34014153.  
Nivell que es modifica: FP.1º. Branca: industrial i agrària. Unitats concertades a partir del curs 94/95 del nivell que es modifica: 6.  
Centre: Cruz Roja EspaÑola.  
Domicili: av. de Novelda, 28.  
Localitat: Alicante.  
Codi: 82138202.  
Nivell que es modifica: FP.1º. Branca: serveis.  
Unitats concertades a partir del curs 94/95 del nivell que es modifica: 4.  
Centre: Escuela Familiar Agraria el Campico.  
Domicili: C/ El Campico, s/n.  
Localitat: Jacarilla (Alicante).  
Codi: 44991203.  
Nivell que es modifica: FP.1º. Branca: industrial y agraria. Unitats concertades a partir del curs 94/95 del nivell que es modifica: 3.


Còpia Permalink ELI